Source: http://docplayer.hu/35847-Kit-terhel-a-bizonyitasi-teher-bizonyitasi-teher-a-vadlot-terheli-sot-a-be-75-2-bekezdese-emeli-a-tetet-azzal.html
Timestamp: 2016-10-27 18:53:45
Document Index: 2498905

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'in dubio', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'bíróság ', 'Bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'BÍRÓSÁG ', 'bíróság ']

⭐Kit terhel a bizonyítási teher? bizonyítási teher a vádlót terheli. Sőt, a Be. 75. (2) bekezdése emeli a tétet azzal,
Kit terhel a bizonyítási teher? bizonyítási teher a vádlót terheli. Sőt, a Be. 75. (2) bekezdése emeli a tétet azzal,
Download "Kit terhel a bizonyítási teher? bizonyítási teher a vádlót terheli. Sőt, a Be. 75. (2) bekezdése emeli a tétet azzal,"
1 Kit terhel a bizonyítási teher? Látszólag könnyű a kérdésre a válasz a törvény szó szerint kimondja, hogy a bizonyítási teher a vádlót terheli. Sőt, a Be. 75. (2) bekezdése emeli a tétet azzal, hogy a bíró nem köteles beszerezni a terhelő bizonyítékot, ha az ügyész azt nem indítványozta. Kérdés egyrészt az, hogy ez valóban ennyire egyszerű-e, továbbá az is, hogy érvényesülnek-e ezen elvek az anyagi igazság mellett elkötelezett mégis csak vegyes rendszerű büntetőeljárásunkban. Aziránt ugyanis nem lehet kétségünk, hogy az opportunitás által egyre inkább érintett, konszenzuális elemekkel megtűzdelt büntetőeljárásunk főszabályként mégiscsak vegyes rendszerűnek tekinthető. Van egy olyan érzésem, hogy a büntetőeljárásnak ezek a mutatós, a funkció-elválasztást kétségkívül hangsúlyozó rendelkezései elkerülhetetlenek és nagyon fontosak, de kérdés, hogy illeszkednek a törvény eredeti szellemiségéhez. Mert mi is volt a vegyes rendszer lényege? Valóban csak a vádlót terheli az onus probandi? 1, Mit mondott erről a tudomány és a korabeli jogi szabályozás? Közismert, hogy Csemegi Károly nemcsak az anyagi jog, de amint arról a Csemegi Károly emlékére készített kötetben Erdei Árpád is megemlékezett- 1 a büntetőeljárásnak is kiemelkedő művelője volt. A magyar bűnvádi eljárás 1 Erdei Árpád: Csemegi Károly a büntetőeljárási jog művelője, in: Csemegi Károly emlékére, Budapest,2002. Osiris kiadó, o2 2 tervezetének indokai című munkájában, amely még ennyi idő multával is rendkívüli haszonnal forgatható, a bizonyítást illetően a következőket mondja: a gyakorlati szempontok azt követelik, hogy a bíróságot nem lehet elzárni attól, hogy a vád és a védelem szempontjából még szükségesnek mutatkozó lényeges adatok és bizonyítékok megszerzését az illető felek indítványa nélkül is elrendelhessék. 2 Majd hozzáteszi azt is, hogy az elv (mármint a vádelvű eljárás) ezáltal csorbát szenved, és a hatalmak elkülönülése (funkciómegosztás) mely a vádrendszernek alapját képezi, ezen intézkedés által bizonyos tekintetben megsértetik. 3 Ezek után nézzük meg, hogyan vélekedett minderről az évi XXXIII. büntető perrendtartásunk. Balogh Jenő a törvényt kommentáló könyvében kifejti, hogy a büntetőjognak közjogi jellege valamint a hivatalból való eljárásnak és az anyagi igazság érvényre emelésének elve a bűnvádi eljárásban a bizonyítás tekintetében fontos következményekkel jár. Nyilvánvaló, fejti ki álláspontját, hogy a büntetőperben a bizonyítás felvétel iránya és terjedelme nem függhet a felek indítványától, hanem a bűnvádi eljárás során eljáró összes hatóságok és közegek hivatalból kötelesek cselekményeiket elvégezni. 4 A nyomozóhatóságot, ügyészséget és a bíróságot egyaránt terhelő officialitás értelmében, mindegyik hatóság hivatalból köteles feladatait, így többek között a bizonyítást is ellátni. Ennek az a következménye, hogy mindezekre tekintettel a bűnvádi eljárásban nem lehet szó a bizonyítási tehernek a felek közti megoszlásáról. Mindehhez hozzátéve azt is, hogy a Bp. 9. illetve a alapján valamennyi hatóságnak, amennyiben bizonyítást vesz fel, hivatalból 2 Csemegi Károly: A magyar bűnvádi eljárás tervezetének indokai, Budapest, 1882,Pesti Könyvnyomda Részvénytársaság, 88.o. 3 Csemegi Károly: i.m. 88.o. 4 Balogh,Illés,Vargha: A bűnvádi perrendtartás magyarázata, III. kötet, Budapest, 1899.Grill Károly cs. és kir.udv. könykereskedése, 514.o.3 3 kötelessége mind a vádnak, mind a védelemnek érdekeit egyformán szem előtt tartani. A 9. értelmében az eljáró hatóságok és hatósági közegek kötelesek a terhelő és súlyosító valamint az enyhítő és mentő körülményeket egyenlő gondossággal figyelembe venni. 5 A 100. pedig kifejezetten a nyomozásról szól, mely szerint a nyomozás folyamán nemcsak a terhelő, hanem a mentő körülmények is kiderítendők és a gyanúsított érdekében is gond fordítandó ama bizonyítékok megszerzésére, melyeknek megsemmisítéséről tartani kell. Arról nem is beszélve, hogy ugyanezen szakasz második mondata értelmében a gyanúsított védelme érdekében egyes nyomozati cselekmények teljesítését a járásbíróságnál is kérhette. Jellemző, hogy e szakasz címe a Bp. miniszteri indokolásában a részrehajlatlan eljárás címet viseli. 6 Ez az elv tulajdonképpen nem más, mint az un. materiális védelem elve. Ennek kapcsán a Bp. indokolása kitér arra is, hogy ott ahol a büntetőeljárás tisztán vádelvű alapon épül fel, mint pl. Angliában ennek nincs különösebb jelentősége, hiszen a bizonyítás anyagának előállítása az ügyfelek kötelessége. Ellenben a kontinentális rendszerben a vád előterjesztése után a bíróságnak kötelessége a bizonyítékokat hivatalból összegyűjteni. A materiális védelem lényegében egyet jelent az anyagi igazság kutatásával és arra az eljárás minden szakaszában és minden nemében szükség van. Ezt a követelményt az indokolás tanúsága szerint a Bp. hangsúlyozottan érvényesítette a nyomozóhatóságok felé. A királyi ügyész, mint a vád képviselője bármennyire át legyen is hatva az igazság érzetétől könnyebben szem elől tévesztheti a materiális védelmet, mint a bíróság. A bíróságok pártatlansága ugyanis 5 Balogh,Illés,Vargha: i.m. 5l5.o. 6 Az évi XXXIII.t.c ához fűzött miniszteri indokolás4 4 elég biztosíték arra, hogy az anyagi igazságot szem előtt tartja akkor is, ha lépten, nyomon nem figyelmezteti őket erre a jogszabály. Talán még jobban kell ettől az egyoldalúságtól tartani a rendőrséggel szemben, melynek alárendeltebb tagjai nincsenek a műveltség és értelmi fejlődöttség ama fokán, hogy minden direktíva nélkül le tudnák győzni a mindenáron való üldözés ösztönét, amely az élethivatásuk gyakorlása közben úgyszólván vérükbe ment át. 7 Balogh Jenő szerint, amikor a javaslat ezt a rendszert elfogadta, számot kellett vetnie az emberi gyarlóságokkal, szem előtt kellett tartania azt, hogy a nyomozás folyamán az áll a terhelttel szemben, aki a főtárgyaláson ellenfele lesz, és aki esetleg az üldözés gondolatától elragadtatva a terhelt védelmi érdekét nem veszi kellően figyelembe. Mindezeknél fogva szükségesnek tartotta a javaslat a materiális védelmet a nyomozás terén még különbiztosítani, s a nyomozóhatóságokat újra és újra tüzetesen arra utasítani, hogy bármily súlyos is bűntett, bármily rettentő is a bűnös gonoszsága, egyenlő gondossággal gyűjtsék össze a terhelő és a mentő körülményeket. 8 Ezt a gondolatot Vámbéry Rusztem szellemesen a következőképpen érzékelteti: Különösen a vádló tevékenységének lélektani természetével nehezen fér össze a mentő bizonyítékok gyűjtése. Mintha csak a Danaidáktól azt kívánnánk, hogy a klasszikus hordóból maguk segítsenek vizet meríteni. 9 Csak emlékeztetőül a hatályos törvényünk Be. 75. (1) bekezdése a bizonyítás tárgya tekintetében kétségkívül úgy rendelkezik, hogy a hiánytalan, alapos és a valóságnak megfelelő tényállás megállapítására kell törekedni. A 28. (1) bekezdése azonban csak az ügyész tekintetében rendelkezik az enyhítő és mentőkörülmények kötelező felkutatása iránt. 7 Az 1896.évi XXXIII.t.c ához fűzött miniszteri indokolás 8 Balogh,Illés,Vargha: i.m. 515.o. 9 Vámbéry Rusztem: A bűnvádi perrendtartás tankönyve, Budapest, 1916,Grill Károly Könyvkiadó Válalata, 107.o.5 5 Vajon a jelenkori nyomozó hatóságok számára már evidencia ez a feladat, amely szükségtelenné teszi a kifejezett törvényi rendelkezést? Mindenesetre helyeselhető módon Király Tibor tankönyvében megjegyzi, hogy a nyomozást is pártatlan módon, a bizonyítékok mindenirányú beszerzése mellett kell lefolytatni. 10 Finkey Ferenc kifejti tankönyvében, hogy a bizonyítási teher kérdését a Bp. lényegében nem szabályozza. Álláspontja szerint azt, hogy kinek és mit kell bizonyítania a bűnvádi perben arra a Bp. egész rendszere adja meg a feleletet, miután a Bp. nem követi feltétlenül sem a nyomozó-, sem a vádrendszert, ebből eredően a bizonyítási teher kérdésében is ugyanezt az álláspontot képviseli. Bizonyítási teherről álláspontja szerint a Bp. értelmében tulajdonképpen csak a bírói eljárás alatt lehet szó, azonban a bizonyítási teher olyan megosztásáról, mint a polgári perben, itt sem lehet beszélni. A vádelv szem előtt tartásával ugyanis a Bp. azt a nagyfontosságú szabályt juttatja érvényre, hogy a vádat a vádló köteles bizonyítani, a bíróság pedig az anyagi igazság érdekében támogatja nemcsak a terheltet, de a vádlót is azzal a működésével, hogy köteles a terhelő és a mentő bizonyítást egyenlően kiegészíteni. Természetesen az igaz, hogy bizonyítási teher csak a vádlóra áll fenn abban az értelemben, hogy a terhelt nincs kötelezve a mentőbizonyításra, ha akarja az egész eljárás alatt passzívan viselheti magát, ha a vádló és a bíróság nem tudták vele szemben a vádbeli cselekményt és a bűnösséget megállapítani a terhelt felmentendő. 11 Lám-lám, a hallgatás joga mintha a mi rendszerünkben sem lenne előzmény nélküli. 10 Király Tibor: Büntető eljárási jog,budapest,2003. Osiris Kiadó, 229.o. 11 Finkey Ferenc: u.o. 209.o.6 6 Angyal Pál pedig a következőket fejti ki ebben a körben, hogy az un. materiális bizonyítási teher a vádlót annyiban terheli a Bp. rendszerében, amennyiben, ha nem bizonyít vagy legalább is nem valószínűsít bizonyos tényeket, úgy eljárás sem indítható. 12 Ezért a vádlónak kötelessége megjelölni az okokat, amelynek alapján a vizsgálat elrendelését kéri, a bizonyítékokat, amelyeknek alapján vád alá helyezést vagy közvetlen idézést indítványoz és egyáltalán az ő feladata bizonyítani, hogy a büntetendő cselekmény törvényes fogalmát a tényállás megvalósítja. Ezzel együtt azonban hangsúlyozza, hogy különösen az érdemi döntés alapjául szolgáló tények bizonyításában a bíróság hivatalból is közreműködik. Ezt követően álláspontját úgy összegzi, hogy végső eredményben, tehát oda jutunk, hogy a bizonyítási teherre vonatkozó szabályok csak kisegítő természetűek, lényegében a bizonyítás a hatóságok illetőleg a bíróság kötelessége. Az Auer-Mendelényi féle kommentár 1932-es kiadása is hasonló szellemben ír a témában, amikor kifejti, hogy a királyi ügyész nem ügyfél, hanem pártatlanul foglal állást a sértett és a gyanúsított érdekeivel szemben. A terhelő és a mentő körülmények figyelembevétele egyaránt szükséges. 13 Ilyen előzmények után nem véletlen, hogy Király Tibor is, amikor tankönyvében a bizonyítási teherről szól, akkor ennek a résznek a bizonyítási (kötelesség) teher megosztása címet adta, majd utána kifejti, hogy a büntetőeljárási törvény arról rendelkezik, hogy az ügyésznek és a nyomozóhatóságnak kötelessége, hogy a törvényben megállapított feltételek esetén a büntetőeljárást megindítsa, illetve az eljárást lefolytassa. A törvény azt is kimondja, hogy a vád bizonyítása a vádlót terheli, de azt is, hogy az ügyész kötelessége mind a 12 Angyal Pál: A magyar büntetőeljárásjog tankönyve, Budapest, Az Athenaeum Irodalmi és Nyomdai r.t. kiadása.316.o. 13 Auer-Mendelényi: A bűnvádi eljárási jog. Budapest. 1932Athenaeum Irodalmi és Nyomdai részvénytársaság, 214.o.7 7 terhelő és súlyosító, mind a mentő és enyhítő körülmények figyelembevétele. Az idézett és egymással összefüggő három szabály alapján kirajzolódik az ügyész bizonyítási kötelessége, de azt hivatali kötelességből az officialitás alapján és elfogulatlanul kell tenni. És amint erre már utaltunk azt is jelzi, hogy a vád megalapozására is szolgáló nyomozás megindítása és folytatása, mint hivatali kötelességként jelentkezik, ezért a nyomozásban szintén kötelező az elfogulatlanság. Ezt követően kifejti, hogy a bizonyítási teher tehát nem oszlik meg formálisan egyfelől a nyomozóhatóság, az ügyész, másfelől a védelem között. Az ügyész köteles a vád bizonyítására, a védelem nem köteles a vád cáfolására vagy megdöntésére. Az ügyész az ügy mindenoldalú feltárására a terhelő és súlyosító körülmények mellett a mentő és enyhítő körülmények figyelembe vételére objektivitásra is kötelezett, míg ezzel szemben a védő csak a mentő és enyhítő körülmények feltárásának szorgalmazására kötelezett. Álláspontja szerint a bíróság az abszolút pártatlan jogállásából eredően már nem is annyira bizonyítást végez, hanem a tényállás teljes körű tisztázására törekszik. 2, Útban a hatályos szabályozás felé Lehet, hogy sokak számára meglepő, de az évi III. törvény 3. -a ebben a kérdésben fenntartja a korábbi jogi szabályozást, amikor valamennyi hatóság számára kötelezővé teszi a terhelő, mentő, súlyosító és enyhítő körülmények kiderítését és figyelembevételét. Az indokolás egyértelmű a tekintetben, hogy a nyomozás során eljáró hatóságoknak éppen úgy, mint a bíróságoknak mindent el kell8 8 követniük, hogy az elbírált ügy minden lényeges részletére vonatkozólag megállapítsák a tárgyi valóságot. 14 Az évi VIII. tvr. 5. -a még szintén ismeri a terhelő és mentő körülmények felderítésével kapcsolatos eredeti szabályokat. Az 1967-es kiadású kommentár kifejti ebben a körben, hogy a materiális védelem fogalmával úgy foglalkozik a törvény, mint a büntető ügyekben eljáró hatóságoknak az 5. -ban meghatározott kötelezettségével. 15 Kicsit a kor szellemének megfelelően színezve azzal, hogy a törvény 5. -a a bizonyítás materialista elméletének és dialektikus módszerének kifejezője. Egyértelmű azonban, hogy a büntető ügyekben eljáró hatóságokat köti a törvényesség, az objektív igazság hozzátéve ehhez, hogy a demokratizmus és a humanizmus is. Az un. materiális védelem az alapelvek iránt való tiszteletet, az alapelveknek megfelelő eljárást jelenti. Az ügyész nem válik processzuális értelemben védővé, ha elejti a vádat, ha a terhelt javára jelent be fellebbezési óvást, ha perújítási vagy törvényességi óvással él. (Mintha fülünkbe csengene Mittermayer találó mondása, hogy az ügyész nem védője a vádnak). Az idevágó kommentár szerint az ügyész a büntetőeljárásban a terhelttel a tárgyalási jogokat illetően egyenlő jogokat élvez hozzátéve ehhez, hogy emellett azonban a törvényességi felügyelet szerve is csak addig a mértékig bűnüldöző szerv, ameddig azt a törvény megköveteli. A materiális védelem elnevezés a törvény indokolásában a hatóságoknak azt a kötelességét jelenti, amelyet az 5. megfogalmaz, és amely az objektív igazság kiderítésére irányuló tevékenységtől elválaszthatatlan. Megjegyzi a kommentár végül, hogy az ún. Materiális védelem, mint a büntető ügyekben eljáró 14 A bűnvádi perrendtartás ( Alapy Gyula magyarázatával) Budapest, Jogi és Államigazgatási Könyv-és Fplyóíratkiadó, 3.o. 15 A büntető eljárás kommentárja, Az 1962.évi 8.tvr, Budapest, 1967, Közgazdasági és Jogi Könyvkiadó, 60.o.9 9 hatóságok kötelessége nem eljárási jogi eszmék megtestesülése, még ha kifejezésre is juttatja a legfontosabb eljárásjogi alapelveket. Figyelemre méltó a kommentárnak az az álláspontja, hogy az 5. rendelkezései az eljárás minden szakaszában kötelezőek és irányadóak vonatkozik tehát az a nyomozásra és a tárgyalás előkészítésére épp úgy, mint a bírósági tárgyalás szakaszára. Tehát a nyomozás során sem mellőzhető pl: a mentő körülmények összegyűjtése arra való hivatkozással, hogy azok majd a tárgyalás során úgy is felmerülnek. 16 Az évi I. törvényben némi hangsúly eltolódás figyelhető meg. Az 5.. tartalmilag ugyanezzel a kérdéssel foglalkozik, de már azt a címet viseli, hogy a tényállás felderítése és a bizonyítékok szabad értékelése. Az igaz, hogy az első bekezdés rögzíti, hogy a hatóságok feladata, hogy az eljárás minden szakaszában a tényállást alaposan és hiánytalanul tisztázzák, a valóságnak megfelelően állapítsák meg a terhelő és mentő, valamint a büntetőjogi felelősséget súlyosító és enyhítő körülményeket egyaránt figyelembe vegyék. Ezzel együtt azonban már sem a miniszteri indokolás, sem a törvényhelyhez fűzött különböző magyarázatok és kommentárok nem hangsúlyozzák a materiális védelem fontosságát. Az 1982-ben megjelent A büntetőeljárás magyarázata címet viselő kommentár szerzője számára ebben a körben a legfontosabb annak a megállapítása volt, hogy az új törvény a régihez képest a bizonyítás lényegének alaposabb és a szocialista jogtudományban elért eredményeket következetesebben tükröző megfogalmazására törekedett. 17 A szerző szerint ezt kifejezésre jut mindenekelőtt abban, hogy az 5. (1) bekezdése a hatóságok bizonyítási kötelezettségének tartalmát, a tényállás alapos és hiánytalan 16 u.o. 62.o. 17 A büntető eljárás magyarázata, Budapest,1982. Közgazdasági és Jogi Könyvkiadó, 21.o.10 10 tisztázásában és a valóságnak megfelelően történő megállapításában jelöli meg. Ezen túlmenően az ehhez a szakaszhoz fűzött, egyébként nem kisterjedelmű magyarázatban egy szó sem esik a mentő- és enyhítő körülményekkel kapcsolatos bizonyítási kötelezettségekről. A bizonyítási teherről konkrétan az évi I. tv. 3. (2) bekezdése szól, mely szerint a bűnösség bizonyítása a büntető ügyekben eljáró hatóságokat terheli hozzátéve ehhez azt, hogy a terhelt nem kötelezhető ártatlanságának bizonyítására. Ugyanitt a szerző a bizonyítási teherrel kapcsolatban a következőt fejti ki: A bizonyítási teher viselése valamint tartalma tekintetében a szocialista büntetőeljárás előírásai ugyancsak meghaladják, és tovább fejlesztették az alapelv klasszikus formulájának követelményeit. Az ártatlanság vélelmének klasszikus formulája szerinti struktúrában a bíróság funkciója csupán a felek által felsorakoztatott tények értékelésére és a döntésre terjed ki. A vádban foglaltak valóságának tehát a bűnösségének a bizonyítása a vádló feladata. A szocialista büntetőeljárásban a bizonyítási kötelezettség valamennyi eljáró hatóságra vonatkozik, súlyát mindig az a hatóság viseli, amely előtt az ügy folyamatban van. A nyomozási szakaszban tehát a nyomozó hatóság és az ügyész, a bírósági szakaszban pedig a bíróság. A bizonyítási kötelezettség ily módon történő meghatározása, amely a szocialista büntetőeljárás egységnek elismeréséből következik nem áll ellentétben a vád és a védelem aktív részvételével, amelyet az eljárás más, az eljárási feladatok megosztásáról szóló alapelve egyébként következetesen biztosít, és amelyeket az ügyész valamint a védő feladataiban a törvény kötelezettségként is meghatároz. A bizonyítási kötelezettség, vagyis a bizonyítási teher terjedelme a szocialista büntetőeljárásban a büntetőjogi felelősségre vonás eldöntéséhez szükséges tények11 11 körében jelölhető meg, ami szélesebb a büntetőjogi felelősségre vonáshoz szükséges tények körénél. A büntetőjogi felelősségre vonás eldöntéséhez szükséges tények fogalma ugyanis kifejezi azt a mindenoldalúságot a bűnösség és az ártatlanság megállapítására vonatkozó adatokat egyaránt. 18 Azt, hogy ugyanazt a törvényhelyet lehet másképpen is interpretálni nagyon jól mutatja a Büntetőeljárási jog kommentár a gyakorlat számára című összeállítás évi kiadása, mert az említett 3. (2) bekezdéséről a szerző tehát 18 évvel később azt írja, hogy az eljárási feladatok megoszlásának megfelelően a vádlóra hárul az a kötelezettség, hogy a vádját bizonyítsa. 19 A büntető ügyekben eljáró hatóságok az eljárási törvényben megállapított feltételek fennállása esetén kötelesek a büntetőeljárást lefolytatni az officialitás elve alapján és az 5. (1) bekezdésének megfelelően az ügyész (nyomozó hatóság) nemcsak a terhelő és a súlyosító, hanem a mentő és az enyhítő körülményeket is köteles felderíteni és figyelembe venni. A bíróságokkal kapcsolatban pedig megjegyzi a szerző, hogy az officialitás elve a bíróságokra is kötelező és ennek alapján megalapozott, vagyis hiánytalan és helyes tényállást kell megállapítania, azaz törekednie kell az anyagi igazság elérésére. Ezért, jól lehet a bizonyítási kötelezettség az ügyészt terheli, a bíróságnak hivatalból is intézkednie kell a tárgyalás előkészítése során arról, hogy a bizonyítási eszközök rendelkezésre álljanak. Ennek érdekében pótnyomozást rendelhet el, illetve további bizonyítási eszközök felkutatása végett az iratok visszaküldése nélkül megkeresheti az ügyészt, sőt, a bíróság a tárgyaláson is elrendelheti a bizonyítás kiegészítését. A kommentár azonban kétségkívül halad a korral, mert egyértelművé teszi, hogy a Be. 18 u.o. 30.o. 19 Büntetőeljárásjog kommentár a gyakorlat számára, Budapest, Hvgorac Lap és Könyvkiadó kft, 15.o.12 12 rendszerében az ügyész bizonyítási kötelezettsége az elsődleges, különösen, ha a bizonyítási eszközök felkutatása szükséges, a bíróság nem nyomoz. A tényállás felderítésével kapcsolatos kötelezettségekről az 5. (1) bekezdése kapcsán pedig az említett kommentár már azt hangsúlyozza, hogy a büntetőeljárásban az anyagi igazság vagy objektív igazság alapelveinek kell érvényt szerezni. Hivatkozva az Alkotmánybíróság 9/1992. (I.30.) Ab. határozatára, ahol jogállami követelményként van megjelölve az anyagi igazság fogalma. Hozzátéve ehhez azt is, hogy ennek elérése érdekében megfelelő, elsősorban eljárási garanciákat nyújtó intézményeket kell létrehozni, ilyen biztosítékoknak kell tekinteni pl: több eljárási alapelvet, mint az eljárási feladatok megoszlását, a védelem jogát valamint a szabad bizonyítást és a jogorvoslati jogosultságot is. A szerző itt hivatkozik a bizonyítás tárgyáról szóló 59. a-ra is, amely szerint a tényállás felderítésének és valósághű megállapításának követelménye az egyes eljárási szakaszokban eltérő mértékig érvényesül. A nyomozás a tényállást olyan mértékben kell felderíteni, hogy dönteni lehessen a vádemelésről, illetve az eljárás megszüntetéséről. A bírósági eljárásban pedig a vád tárgyának keretei között hiánytalan és helyes, vagyis megalapozott tényállást kell megállapítani. Megemlítve azt is, hogy a tényállás korlátozott felderítésének a bizonyítás sikertelenségének kockázatát az állam viseli. Utalva arra, ezt a kockázatelosztást az ártatlanság vélelmének alkotmányos garanciája külön szabályként is kifejezésre juttatja (9/1992.) I. 30. Ab. határozat. Az idők változására utal az is, hogy a szerző szerint még korábban az un. szocialista büntetőeljárási jog tudományágban uralkodó felfogása szerint az objektív vagy anyagi igazság elvének a bíróság ügydöntő határozatában feltétlenül és teljes13 13 mértékben érvényesülnie kell: vagyis a megállapított tényállásnak pontosan meg kell egyeznie a valóságnak. Ez azonban csak ideologikus, mint reális követelmény volt. Egy jogállam is csak arra vállalhat biztosítékot, hogy megfelelő eljárási jogintézményekkel törekszik az anyagi igazság elérésére és ennek érdekében a hatóságok a gyakorlatban is minden lehetséges lépést megtesznek, de arra már nem vállalhat kötelezettséget, hogy az ítéletében megállapított tényállás az abszolút igazságnak megfelel. Az ítéleti tényállás nem logikai, hanem büntetőeljárási értelemben megalapozott a bíróságnak a bizonyítási eredményeként kialakult meggyőződésén alapul. Persze ehhez hozzátehetjük a bírói meggyőződés szerepének felnagyítása az ítéleti bizonyosság kialakításában, valamint az előforduló bírói tévedések táplálják azokat a véleményeket, amelyek tagadják a büntető ítélet igazságát, valamint bizonyosságát és legfeljebb valószínűséget engednek meg. Vannak olyan filozófiai irányzatok, amelyek eleve vitatják, hogy az objektív igazság feltárható. Maradjunk tehát annyiban, hogy a bíróság törvény szerinti feladata az igazságszolgáltatás. 20 Az anyagi igazság elvéből pedig a kommentár szerzője szerint feltétlenül következik, amit a törvény szövege is egyértelműen tartalmaz, hogy (nemcsak a magától értetődően független és pártatlan bíróság) köteles tisztázni a mentő- és a büntetőjogi felelősséget enyhítő körülményeket, hanem a nyomozó hatóság és az ügyész is Elek Balázs:: A vallomás befolyásolása,, Debrecen, Tóth Könyvkereskedés és Kiadó kft. 18.o. 21 u.o.22.o.14 14 3, A hatályos szabályozásról Rátérve a folyamatosan változó évi XIX. törvényre kétségkívül megállapíthatjuk, hogy az eljárási feladatok megoszlásának a törvény 1. -ában történő rögzítése fontos üzenettel bír, ugyanis a vegyes eljárási rendszeren alapuló büntetőeljárás a vád, a védelem és az ítélkezés funkciójának következetes elhatárolására és egyensúlyban tartására kell, hogy törekedjen. A tisztességes eljárás követelményének alapfeltétele a vádlói és az igazságszolgáltatási funkciók szétválasztása. Az ügyészség és a bíróság feladatainak elkülönítése az egyes tevékenységi körökre vonatkozó részletes szabályok az eljárás alanyai számára előírt kötelezettségek, és a részükre biztosított jogosultságok konstrukciója eljárási garanciákat is jelent a védelem számára. (14/2002. III. 20.) Ab. határozat A törvény 4. -a egyértelmű a tekintetben, hogy a vád bizonyítása a vádlót terheli. Kiegészítve a törvényi rendelkezést azzal is, hogy a kétséget kizáróan nem bizonyított tény, nem értékelhető a terhelt terhére. A most már hatályosnak tekinthető kommentár szerzője itt is arra hivatkozik, hogy az eljárási feladatok megoszlásának megfelelően a vádlóra hárul az a kötelezettség, hogy a vádját bizonyítsa, hozzátéve azt is, hogy lényeges különbség van azonban egyfelől a közvádló, másfelől a magánvádló és a pótmagánvádló bizonyítási kötelezettsége között. 22 Az ügyész, ha vádat emel, a vádat bizonyítania kell. Erre utal az is, hogy a 217. (1) bekezdésének i) pontja szerint a vádiratnak tartalmaznia kell a bizonyítási eszközök megjelölését, valamint azt, hogy mely tény bizonyítására szolgálnak. A bíróságnak azonban továbbra is hiánytalan és helyes megalapozott tényállást kell megállapítania, azaz törekednie kell az anyagi igazság elérésére. Ezért jól lehet a bizonyítási kötelezettség 22 Büntetőeljárásjog kommentár a gyakorlat számára: Lap és könyvkiadó Kft. Budapest,15 15 az ügyészt terheli, a bíróságnak hivatalból is intézkednie kell a tárgyalás előkészítése során arról, hogy a bizonyítási eszközök rendelkezésre álljanak. Ennek érdekében meg keresheti az ügyészt, amely akár bizonyítási eszköz felkutatására is irányulhat {268. (1) bekezdés}. A bíróság a tárgyaláson is elrendelheti a bizonyítás kiegészítését (305. ). Mindemellett a Be. rendszerében az ügyész bizonyítási kötelezettsége az elsődleges különösen, ha a bizonyítási eszközök felkutatása szükséges, mert a szerző álláspontja szerint a bíróság nem nyomoz. Figyelemre méltó az in dubio pro reo elvének értelmezése is, mert jól lehet, kifejti a szerző, hogy a vádlóra háruló bizonyítási teher az ártatlanság vélelmének egyik fontos eleme, amelynek lényege, ha valamely tényt nem talál kétséget kizáróan bizonyítottnak a bíróság, akkor azt nem értékelheti a terhelt terhére. A rendelkezés azonban csak akkor alkalmazható, ha a bíróság mindent megtett annak érdekében, hogy további bizonyítás útján a kétséget eloszlassa, de ez nem sikerült. Ebben az esetben a bűnüldözés sikertelenségének kockázatát az állam viseli. A vádlói és bírósági feladatok elhatárolását ugyanebben a felfogásban tárgyalja a bíróságok számára irányadó 1/2007. Bkv. vélemény III. pontja is, amely szintén hangsúlyozza, hogy a hatályos törvény 75. (1) bekezdése változatlanul fenntartja azt az elvet, hogy valamennyi hatóság feladata és kötelessége a hiánytalan és helyes tényállás megállapítása. A évi LI. tv július 1-jei hatállyal kiegészítette a 75. (1) bekezdését azzal, hogy ha az ügyész nem indítványozza a bíróság nem köteles a vádat alátámasztó bizonyítási eszközök megszerzésére és megvizsgálására. A szerző szerint ez a kiegészítés első látásra ellentmond az anyagi igazság elvének és gyorsan leszögezi, hogy ez a módosítás nem változtatott azon az általános szabályon, hogy a bíróság hivatalból is köteles beszerezni a tényállás tisztázásához szükséges16 16 bizonyítási eszközöket. Figyelembe kell venni azt is, hogy amikor a bíróság vizsgálja szükséges-e a bizonyítási eszközből terhelő vagy mentő bizonyíték származik-e. Ez gyakran csak a bizonyítás felvétele és az összes bizonyítékok értékelése alapján állapítható meg, ezért a bíróság a 75. új rendelkezése alapján csak akkor mellőzheti valamely bizonyítási eszköz beszerzését, ha egyértelmű, hogy az abból származó bizonyíték kizárólag a vádat támasztaná alá. 23 Az ilyen bizonyítási eszköz beszerzésére az ügyészt nem is hívhatja fel, mert ezzel a felhívással az 1. üt megsértve vádlói funkciót gyakorolna. Ezért célszerű, ha az elsőfokú bíróság az ügydöntő határozatban kifejezetten utal arra, hogy valamely bizonyítási eszköz beszerzését a 75. most tárgyalt rendelkezése alapján mellőzte. A másodfokú bíróság pedig akkor jár el helyesen, ha nem értékeli felderítet lenségi okként, hogy a tényállás azért nincs felderítve, mert az elsőfokú bíróság a vádat alátámasztó bizonyítási eszközt nem szerezte be, azaz a 75. (1) bekezdésének említett rendelkezését a bizonyítás törvényességére vonatkozó olyan szabálynak kell tekinteni, amely nem engedi meg, hogy a bíróság a vádat alátámasztó bizonyítékot hivatalból beszerezze és megvizsgálja, s egyúttal azt is kizárja, hogy a bizonyíték beszerzésének elmaradását a másodfokú bíróság felderítetlenségi okként vegye figyelembe. 4, Mi a helyzet valójában? Látható tehát, hogy a kommentár, sőt még a Legfelsőbb Bíróság Büntető Kollégiumának véleménye is látszólag korrekt a tekintetben, hogy biztosít a bíró 23 U.o.306.o17 17 számára némi szabadságot a bizonyítás terén, igaz ezt ahhoz a feltételhez szabja, hogy továbbra is hiánytalan megalapozott tényállást kell megállapítani. Ha figyelembe vesszük, hogy a büntető bírák jelentős része anyagi nehézségek miatt még a Bírósági Határozatokat sem kapja kézhez, mondván, hogy előbb-utóbb úgyis rajta lesznek a döntések a számítógépen, el lehet képzelni, hogy hányan vannak olyan helyzetben, hogy egyáltalán forgathatják a kommentárt. A bírók számára alapvetően ma is a felsőbírósági állásfoglalások és döntések az alapvetően irányadóak. Ebből az új törvényi szabályozásból kétségkívül kiolvasható egy törekvés arra, hogy az eljárási funkciók elkülönülése a jövőben legyen hangsúlyosabb. 24 Kérdés azonban, hogy a gyakorlatban hogyan realizálható az, hogy a bíróság nem köteles intézkedni a terhelő bizonyítékok beszerzése iránt, de továbbra is terheli az anyagi igazság kiderítésének követelménye július 1-jét követően a Legfelsőbb Bíróság ugyan több, ebben a témában tartott tanácskozásán hivatkozott arra, hogy a megalapozatlanság kérdését is ennek függvényében kell majd elbírálni, vagyis nem róható az elsőfokú bíróság terhére a terhelő bizonyítékok be nem szerzése. Ma már közel négy éve a módosítás hatálybalépésének évfordulójától a Legfelsőbb Bíróság részéről ez az álláspont halványodni látszik. Valószínű azért, mert az anyagi igazság érvényesítésének töretlen fenntartása és emellett a terhelő bizonyítékok be nem szerzése szükségképpen egymással ellentmondásban áll. Az eltelt időszakban még egyetlen olyan másodfokú döntést sem közöltek le, amely olyan megállapítást tett volna, hogy az elsőfokú bíróság ítélete ugyan megalapozatlan, de ennek egyetlen ok 24 A büntetőeljárásról szóló 1998.évi XIX. törvény magyarázata, Budapest, 2006, Magyar Hivatalos Közlönykiadó, V. kötet 44.o.18 18 az, hogy az ügyész nem tett indítványt további terhelő bizonyítékok beszerzésére és ehhez képest pedig a bíróság élt azzal a törvényben biztosított lehetőséggel, hogy nem köteles ebben az irányban lépéseket tenni. Hatályos jogrendszerűnkben a bíró (elvileg) csak a törvénynek van alávetve. Ugyanakkor kár lenne tagadni, hogy a hierarchikus felépítésű bírósági rendszerben a felsőbb bíróságok közzétett döntéseinek kiemelt jelentősége van. Gyanítható, hogy egy ilyen gyakorlatot ebbe a kívánt irányba befolyásoló döntések leközlésének egyetlen oka van: a tanácstalanság, vagyis az, hogy a Legfelsőbb Bíróság és az ítélőtáblák sem tudnak mit kezdeni a törvény egymásnak ellentmondó rendelkezéseivel. Amint arra utaltunk a szakirodalomban több helyen, így a hivatkozott kapcsos kommentár szerzője is hivatkozik arra, hogy a megalapozatlanság kérdését a fellebbviteli hatóságoknak úgy kell vizsgálni, hogy ennek során nem róhatják fel hiányosságként azt a tényt, hogy a bíró nem tett intézkedést a terhelő bizonyítékok beszerzésére. A gyakorlatban azonban ez egyáltalán nem így van. Az egyik megyei bíróság büntető kollégiuma pl.: testületi állásfoglalásként fogalmazta meg, hogy a 75. (1) bekezdés második fordulata csupán üzenetértékű, szimbolikus jelentősége van, az alkalmazás azonban kockázattal jár. Miután megmaradt a bíróságnak a 75. (1) bekezdésében szereplő, a tényállás valósághű megállapítására vonatkozó kötelezettsége a bíróságot bizonyítási eljárás során minden olyan rendelkezésre álló bizonyíték megvizsgálására és értékelésére köteles, amely a tényállás tisztázásához szükséges. Nincs tehát jelentősége és nem is mindig dönthető el előzetesen, hogy az adott bizonyítási eszközből származó bizonyíték a vád alátámasztására vagy annak gyengítésére alkalmas, ezért a bíróság az ügyészi indítványtól függetlenül köteles bizonyítást folytatni, ahogy az a hatályos jogszabályok alapján teszi.19 19 Ha egy rendelkezésre álló, tehát ismert, de az ügyész által nem indítványozott bizonyíték megvizsgálását a bíró elmulasztja, és ez vezet az ítélet megalapozatlanságához (felderítetlenség), akkor a másodfokú bíróság vagy bizonyítás kiegészítés útján küszöböli ki a megalapozatlanságot vagy, ha ez nem lehetséges hatályon kívül helyezéssel él. Az említett kollégium hangot adott annak is, hogy a bíróság arra nem kötelezhető, hogy felderítse, felkutassa a bizonyítékokat, bár véleményem szerint erre a jogszabály módosítás előtt sem volt köteles, de pl.: szakértőt kell kirendelni az okozott kár, az elkövetési érték stb. megállapítására, ha ezt az ügyész elmulasztotta és meg kell idézni azt a tanút, akit a nyomozás során nem hallgattak ki, mert nem tudtak létezéséről, de a tárgyaláson felmerült, hogy tudomása van a vádirati cselekményről. Végül úgy összegezték álláspontjuk, hogy a bíróság bizonyítási kötelezettsége tekintetében semmiféle változás nem történt. Ezt a véleményt erősíti a Be (1) bekezdése, amely alapján a bíróság az ügy teljesebb felderítése érdekében hivatalból vagy indítványra további bizonyítás felvételét bizonyíték megszerzését rendelheti el. 25 Pedig az új törvényi rendelkezések betartása esetén az eljárási feladatok megosztásának elve még teljesebben érvényesülne a bírói pártatlanság még inkább megkérdőjelezhetetlenné válna és a bíró angolszász kollégáihoz hasonlóan passzívabbá válhatna a bizonyítás során. Ebből a szempontból a magunk részéről mindenképpen helyeseljük a fenti rendelkezés törvénybe iktatását. Amint erre már utaltunk, látni kell, hogy önmagában ez a rendelkezés a fent vázolt célok elérésére nem elegendő. Elengedhetetlenül szükséges ugyanis ezt a rendelkezést a tényállás megalapozatlanságára vonatkozó szabályokkal összhangba hozni. Addig ugyanis a 25 Kardos Sándor: Gondolatok a tisztességes eljárásról, in: Dolgozatok Erdei Tanár Úrnak, Budapest, ELTE Állam- és jogtudományi Kara, o.20 20 tényállás felderítetlen volta a bíróság terhére esik, addig ténylegesen nem lehet érvényt szerezni e rendelkezés alkalmazásának. Szabályozni szükséges azt a lehetőséget, hogy amennyiben a tényállás felderítetlen volta abból fakad, hogy a vádat alátámasztó bizonyítási eszközök felkutatása, vizsgálata a vádló terhére róhatóan nem történt meg, és a bíróság ezt, mivel erre már nem köteles, nem korrigálta a tárgyaláson, minthogy a funkció megosztás elve alapján ez egyébként is kifogásolható lenne, úgy a tényállás nem lesz a felül bírálat szempontjából megalapozatlan. Azért tárgyszerűen meg kell állapítani, hogy a bátrabb bírák néha hivatkoznak a 75.. új rendelkezésére. Különösen harmadfokú eljárásban fordul elő, hogy az első fokon bűnösnek kimondott vádlottat másodfokon felmentik, és az indokolásban hivatkozik a bíró arra, hogy érvényesíti a 75. a-nak most taglalt rendelkezését, mely szerint hivatalból nem vesz fel a vádlott terhére további bizonyítást, továbbá arra is, hogy a bizonyítás elsődlegesen az ügyész a vádhatóság feladata. Nos, ezeket döntéseket alapvetően egyetértve az elvi állásponttal helybenhagyjuk, ilyen módon ebben az eljárási formában némileg érvényesül ez a rendelkezés. 5, Valójában tehát kit terhel a bizonyítás terhe? Figyelemmel arra, hogy a büntetőeljárásunk rendszerében az ügyész számára nincsenek olyan korlátok, amelyek máshol esetleg érvényesülnek, nevezetesen vádemelés előtt a közérdek, vagy a bizonyíthatóság kérdésének a vizsgálata. Sőt, gyakorlati tapasztalat, hogy létezik egy olyan ügyészi alapállás, amely szerint a kevésbé bizonyított eseteknél is sor kerül a vádemelésre, mondván, hogy legjobb, Több megjelenítése
nősítést nyer. Az új igazságszolgáltatás elleni bűncselekmény látható, hogy alapjaiban érinti a rend bír sá Simon Nikolett* golás korábbi és feltehetőleg jelenleg hatályos rendszerét is olyannyira, hogy Részletesebben A perújítási eljárással kapcsolatos ügyészi tevékenység vizsgálata
LEGFŐBB ÜGYÉSZSÉG Büntetőbírósági Ügyek Főosztálya A perújítási eljárással kapcsolatos ügyészi tevékenység vizsgálata A Legfőbb Ügyészség 2009. évi vizsgálati tervének A/4. pontja előírja a perújítási Részletesebben A tisztességes eljáráshoz való jog a jogágak határán
Bakos Kitti PhD-hallgató, Szegedi Tudományegyetem Állam- és Jogtudományi Kar Polgári Jogi és Polgári Eljárásjogi Tanszék 1 Bevezetés A tisztességes eljáráshoz való jog több nemzetközi egyezmény által garantált Részletesebben A SZABÁLYSÉRTÉSEKRŐL
Dr. Balla Lajos Idzigné Dr. Novák Csilla Dr. Kahler Ilona Dr. Németh Norbert Dr. Szurdi Béla Dr. Vadász Mihály A SZABÁLYSÉRTÉSEKRŐL szóló 1999. évi LXIX. törvény gyakorlati kézikönyve jogalkalmazóknak Részletesebben A gyanú. árnyékában. Kritikai elemzés a hatékony védelemhez való jog érvényesülésérôl
A gyanú árnyékában Kritikai elemzés a hatékony védelemhez való jog érvényesülésérôl A gyanú árnyékában Kritikai elemzés a hatékony védelemhez való jog érvényesülésérôl A gyanú árnyékában Kritikai elemzés Részletesebben T/9553. számú. törvényjavaslat. a büntetőeljárások időszerűségének javítása céljából a büntetőeljárásról szóló 1998. évi XIX. törvény módosításáról
A MAGYAR KÖZTÁRSASÁG KORMÁNYA T/9553. számú törvényjavaslat a büntetőeljárások időszerűségének javítása céljából a büntetőeljárásról szóló 1998. évi XIX. törvény módosításáról Előadó: dr. Draskovics Tibor Részletesebben Chronowski Nóra Drinóczi Tímea Kocsis Miklós Zeller Judit VÁLOGATOTT ALAPJOGI ESETEK II. SZABADSÁG ÉS EGYENLŐSÉG 1.
Chronowski Nóra Drinóczi Tímea Kocsis Miklós Zeller Judit VÁLOGATOTT ALAPJOGI ESETEK II. SZABADSÁG ÉS EGYENLŐSÉG 1. Pécs 2010 TARTALOMJEGYZÉK 1. fejezet A szabadsághoz és a személyi biztonsághoz való jog Részletesebben FIATAL BÜNTETŐJOGÁSZOK AZ ÚJ BÜNTETŐ TÖRVÉNYKÖNYVRŐL
AZ ÚJ BÜNTETŐ TÖRVÉNYKÖNYVRŐL AZ ÚJ BÜNTETŐ TÖRVÉNYKÖNYVRŐL SZERKESZTŐ DR. MÉSZÁROS ÁDÁM Levelezési cím H-6725 Szeged, Bécsi krt. 2-4/B. II/9. Web www.mjat.hu E-mail mjat@mjat.hu ISBN 978-963-08-9609-2 Részletesebben AZ ÚJ POLGÁRI PERRENDTARTÁS KONCEPCIÓJA. A Kormány 2015. január 14. napján megtartott ülésén elfogadott Koncepció
AZ ÚJ POLGÁRI PERRENDTARTÁS KONCEPCIÓJA A Kormány 2015. január 14. napján megtartott ülésén elfogadott Koncepció I. Az új polgári perrendtartás megalkotásának szükségessége Új polgári perrendtartást szükséges Részletesebben Az ügyész feladatai a polgári perben
Az ügyész feladatai a polgári perben Jelige: palánta Polgári jogi szekció Választott téma sorszáma: 17. 2 T a r t a l o m j e g y z é k Előszó 3. 1. Kisebb, de mégis nagyobb: KÖZÉRDEKVÉDELMI (közjogi) Részletesebben Kiemelt jelentőségű ügyek speciális szabályai
Vaskuti András Kiemelt jelentőségű ügyek speciális szabályai A 2011. évi LXXXIX. törvény 1 indokolása Indokolt a törvényben meghatározni a kiemelt jelentőségű ügyek körét és azok eltérő eljárási szabályait, Részletesebben Az ingatlan-nyilvántartás elvei az új Polgári Törvénykönyvben és a korábbi jogi szabályozásban
Dr. Sarkadi Anikó Az ingatlan-nyilvántartás elvei az új Polgári Törvénykönyvben és a korábbi jogi szabályozásban Az ingatlan-nyilvántartás külső és belső rendszerének sajátosságai Az ingatlan-nyilvántartásról, Részletesebben I. Az Alkotmánybíróság, egyéb bíróságok és az alkotmányossági vizsgálat
AZ EURÓPAI ALKOTMÁNYBÍRÓSÁGOK XII. KONFERENCIÁJA A Konferencia témája: Az alkotmánybíróságok és egyéb nemzeti bíróságok kapcsolatai és az európai bíróságok működésének e területre gyakorolt hatásai A Magyar Részletesebben Magyar büntetőjog. Általános rész Balogh, Ágnes Tóth, Mihály
zásáról a jogalkalmazó közigazgatási hatóságok dönthetnek. Továbbá, ezek a döntések csak jogszerűségük miatt lehetnek érvényesek. Ha jogszerűtlenek lennének, azokról a jog alapján bíróság dönthet. A közigazgatási Részletesebben Az összbüntetés múltja és jövője
Az összbüntetés múltja és jövője dr. Ficsór Gabriella a DIT büntető kollégiumvezetője 2013. március 18. 2 Történeti és nemzetközi jogi kitekintés Az összbüntetésre vonatkozó szabályok értelmezésére utoljára Részletesebben MAGYAR KÖZLÖNY. 79. szám. A MAGYAR KÖZTÁRSASÁG HIVATALOS LAPJA 2011. július 12., kedd. Tartalomjegyzék
MAGYAR KÖZLÖNY 79. szám A MAGYAR KÖZTÁRSASÁG HIVATALOS LAPJA 2011. július 12., kedd Tartalomjegyzék 2011. évi LI. törvény Az egyes eljárási és az igazságszolgáltatást érintõ egyéb törvények módosításáról Részletesebben Hat i Csil l a * A társadalomra veszélyességben való tévedés
Hat i Csil l a * A társadalomra veszélyességben való tévedés Az új Btk. az 1978. évi IV. törvénnyel egyezően szabályozza a tévedést, mint büntethetőséget kizáró okot. Úgy vélem, hogy ez alapot adhat arra, Részletesebben az alkotmánybíróság határozatai
Dr. Sipos Péter A nem vagyoni kártérítés jogalapja az alkotmánybírósági határozatok és az ítélkezési gyakorlat tükrében D o l g o z a t Budapest, 2002. április 2 Tartalomjegyzék Bevezetés 1. A nem vagyoni Részletesebben Az eredmény helye és szerepe a megbízási jogviszonyban
Az eredmény helye és szerepe a megbízási jogviszonyban Bevezetés A gazdaság élénkülése és a piaci viszonyok előtérbe kerülése egyre növekvő kihívást jelent valamennyi szerződéstípus számára. Ezek a folyamatok Részletesebben h a t á r o z a t o t:
ALKOTMÁNYBÍRÓSÁG IV/2350/2012. Az Alkotmánybíróság teljes ülése jogszabály alaptörvény-ellenességének utólagos vizsgálatára irányuló indítvány, valamint alkotmányjogi panaszok tárgyában dr. Dienes- Oehm Részletesebben 2. sz. jogi tájékoztató az őrizetbe vétellel összefüggő jogokról: A tájékoztatáshoz való jog
2. sz. jogi tájékoztató az őrizetbe vétellel összefüggő jogokról: A tájékoztatáshoz való jog A jelen jogi tájékoztató az Open Society Justice Initiative (Nyílt Társadalom Igazságügyi Kezdeményezés) keretében Részletesebben A titkos információszerzés szükséges és lehetséges reformja
A titkos információszerzés szükséges és lehetséges reformja A bűnüldözési célú titkos és nyílt információszerzésnek mint rendészeti funkciónak a pontos rendeltetése, a büntetőeljárási rendszerben elfoglalt Részletesebben Nagyobb a füstje, mint a lángja a vezető tisztségviselők felelősségének új Ptk.-beli szabályozása
Nagyobb a füstje, mint a lángja a vezető tisztségviselők felelősségének új Ptk.-beli szabályozása MAILÁTH GYÖRGY TUDOMÁNYOS PÁLYÁZAT Polgári jogi szekció 3. A vezető tisztségviselő felelősségének új szabályozása Részletesebben Másfél év mérlegen A FÜGGETLEN RENDÉSZETI PANASZTESTÜLET GYAKORLATÁNAK ELEMZÉSE
Másfél év mérlegen Fodor-Lukács Krisztina l Kádár András Kristóf Kovács Judit l Körtvélyesi Zsolt l Nagy Gusztáv A FÜGGETLEN RENDÉSZETI PANASZTESTÜLET GYAKORLATÁNAK ELEMZÉSE Másfél év mérlegen A Független Részletesebben EGYPÁRTI ALKOTMÁNYBÍRÁK A KÉTHARMAD SZOLGÁLATÁBAN. Az egypárti alkotmánybírák 2011-2014 között hozott egyes döntéseinek elemzése
EGYPÁRTI ALKOTMÁNYBÍRÁK A KÉTHARMAD SZOLGÁLATÁBAN Az egypárti alkotmánybírák 2011-2014 között hozott egyes döntéseinek elemzése 2015 1 Tartalomjegyzék Bevezető... 3 Új bírák, új többség... 7 Bevezető Táblázat Részletesebben CSALÁDI J O G A CSALÁDJOG JÖVÕJE
A CSALÁDJOG JÖVÕJE A Ptk. cselekvőképességi és családjogi rendelkezéseinek alkalmazását segítő átmeneti normákról 1. Az átmeneti szabályok célja Már többször olvashattuk, hogy a Polgári Törvénykönyv 1 Részletesebben Ez év júniusában fogadta el a kormány a jogalkotásra
Papp Imre KÉTHARMADDAL VAGY ANÉLKÜL? Ez év júniusában fogadta el a kormány a jogalkotásra vonatkozó szabályok korszerûsítésének koncepcióját. Mindenképpen dicséret illeti a koncepció elôkészítôit szakszerû Részletesebben Kérdések és válaszok az új Polgári Törvénykönyv Első és Második Könyvének rendelkezéseivel kapcsolatban (2010. január 21.)